Cum putem trăi o zi ... 


Icoana Maicii Domnului “Prodromiţa”de la Muntele Athos (12 iulie/25 iulie): 


https://www.academia.edu/43698107/Icoana_Maicii_Domnului_Prodromi f C5% A3a_de_| 
a Muntele Athos 12 iulie 25 _ iulie 


https://archive.org/details/icoana-maicii-domnului-prodromita-de-la 


https://www.slideshare.net/steaemy1/ic-md-prodromita/steaemy 1/ic-md-prodromita 

- Cum putem trăi o zi în sfinţenie după un program de viaţă duhovnicească, cum 
putem spori credinţa şi iubirea în această lume plină de ură şi fără iubire faţă de 
semeni? 


- Program de viaţă duhovnicească? Iubirea nu se face cu program. Sfântul Vasile 

spune că omul duhovnicesc nu-şi programează gândul, ci se îngrijeşte 
de suflet permanent; e neîmpătimit tot timpul de cele pământeşti şi alipit tot 
timpul cu sufletul de cele duhovniceşti şi dumnezeieşti. lubirea e continuă, pentru 
că e veşnică şi de aceea nu se face cu program, ci în mod firesc pune rânduială în 
toată viaţa omul. Dacă este vorba de program, atunci el se rezumă în cuvintele 
apostolului: „Rugaţi-vă neîncetat!” Iubirea este adevărata natură a sufletului 
nostru, iar rugăciunea e modul de dobândire a ei şi programul continuu de viaţă 


al creştinului. Fără formule! Cel care crede, sporeşte credinţa, care vine de la 
Dumnezeu pentru că îşi deschide sufletul spre comorile duhovniceşti, aflate în 
Dumnezeu. 


Cea mai mare poruncă este să ÎL iubeşti pe Dumnezeu şi pe aproapele ca pe tine în- 
sui, cele două feţe ale aceleiaşi monede. Dumnezeu dă aceeaşi valoare iubirii de El 
şi de aproapele. Omul e chipul lui Dumnezeu şi are o mare valoare. 


Părinţii spun: „Ai văzut un om, ai văzut pe Dumnezeu”. Omul poartă chipul lui 
Dumnezeu. Dacă simţi că Dumnezeu s-a îndepărtat de tine, atunci trebuie să înţe- 
legi că eul tău s-a îndepărtat, s-a înstrăinat de el însuşi şi trebuie să se readune din 
risipire printr-o închinare şi o evlavie mai fierbinte. Chiar şi în încercările venite 
cu îngăduinţa lui Dumnezeu, când simţim că harul s-a îndepărtat de noi, tot prin 
aprinderea râvnei şi a credinţei putem să-l redobândim pe Dumnezeu în suflet. 


Pe măsură ce credinţa în Dumnezeu slăbeşte, omul îşi pierde valoarea. Dacă cre- 
dinţa se întăreşte în suflet, omul se înnobilează prin unitatea lăuntrică pe care 1-0 dă 
credinţa. Acum mulți nu mai cred în nimic, nici măcar în ei şi nici în om. Dacă 
omul dă randament şi produce bani este bun, dacă nu e rău. E un utilitarism, în care 
omul este transformat în obiect al muncii şi al consumului, consumându-se pe sine 
însuşi. 


Apostolii spun că nu iubeşti pe Dumnezeu dacă nu-ţi iubeşti aproapele. Dacă pe 
aproapele, pe care-l vezi nu-l iubeşti, cum să-l iubeşti pe Dumnezeu pe care nu-l 
vezi? Probabil de aceea cei ce conduc lumea l-au transformat pe om într-un obiect, 
pentru că în idolatria lor pentru ban nu reuşesc să-l iubească pe Dumnezeu, în locul 
căruia se cred stăpâni ai lumii şi peste destinul omului. 


(Extras din: “Timpul meu este aşa de puţin, încât nu pot să-l pierd în altă parte”, 
interviu cu avva Petroniu Tănase (f 2011), stareţul Schitului românesc Pro- 
dromu) 


